**Omdurman** (arapski: أم درمان/*Umm Durmān*) je grad od 1,849,659 stanovnika u centru Sudana u Vilajetu Kartum.
Po tom je Omdurman i najveći sudanski grad veći i od Kartuma koji ima 1,410,858.
Kako je on zapravo spojen sa Kartumom i Sjevernim Kartumom on je dio konurbacije koja ima 7,993,900 stanovnika.

Geografske karakteristike
-------------------------

Omdurman se prostire duž zapadne obale Nila, odmah ispod ušća Bijelog i Plavog Nila.

Historija
---------

Omdurman je nastao u sjeni Kartuma kojeg je osnovao 1821. godine, valija Egipta Ibrahim paša kao vojnu utvrdu, na ušću Plavog i Bijelog Nila. Dok je Kartum bio grad uprave i relativno solidnih zgrada, Omdurman je bio sirotinjski izgrađeno selo za domoroce, zapravo sirotinjsko predgrađe Kartuma.

Kad je Muhamed Ahmed - Mahdi zauzeo Kartum 1884, on je proglasio Omdurman glavnim gradom svoje države, iako je on bio po strukturi još pravo selo. To je napravio zato, jer nije htio ništa od kolonizatora Sudana. 

Karta Ohmdurmana sa Kartumom i Bahrijem
Nakon Bitke kod Omdurmana 1898. (koja se zapravo zbila kod obližnjeg sela Kereri), u kojoj je britanska vojska pod komandom generala Herberta Kitchenera 1898. pobijedila Mahdiste, Omdurman, više nije bio glavni grad. Kitchener je obnovio Kartum, koji je ponovno postao glavni grad Sudana od 1899. Za britanske uprave nad Sudanom 1899.-1956 Omdurman je bio periferijsko naselje u sjeni Kartuma, pravu demografsku eksploziju doživio je nakon stjecanja nezavisnosti, kad su se u njega slile rijeke osiromašenih seljaka iz cijelog Sudana.

Omdurman je bio poprište krvave bitke 10. maja 2008. kad su gerilci darfurskog Pokreta za pravdu i jednakost napali vladine zgrade, borbe su trajele do 12. maja..

Stanovništvo
------------

Obnovljena grobnica Muhameda Ahmeda - Mahdija

| Godina | Stanovništvo |
| --- | --- |
| 1909 (Popis) | 42.779 |
| 1941 | 116.196 |
| 1956 | 113.600 |
| 1973 | 299.399 |
| 1983 | 526.284 |
| 1993 | 1.271.403 |
| 2008 | 2,395,159 |

Jedan od omdurmanskih sukova

Znamenitosti Omdurmana
----------------------

Stari most preko Nila
Najveća atrakcija Omdurmana su tradicionalni arapski Sukovi (tržice na otvorenom) kojih ima puno, a najveći su; Suk Omdurman, Suk Libija i Suk Aldžilod.
Pitoreskna je tržnica riba Almorada uz obale Nila, gdje ribari prodaju tek uhvaćenu ribu.
Nešto izvan Omdurmana je tržnica deva, na kojem najbolje cijene postižu bijele ili jako svijetle deve.

Jedna od najvećih znamenitosti grada uz obnovljenu grobnicu Muhameda Ahmeda - Mahdija je grobnica Šeika Hamada El Nila, propagatora islama , koji je živio za vrijeme Kraljevstva Fundž (1505-1820). Grobnica se nalazi na zapadu Omdurmana uz džamiju posvećenu njemu. 

Kupola glavne omdurmanske džamije
Današnji Omdurman je prije svega industrijski grad u kojem rade brojne sudanske tvornice.

Sport
-----

Tri najbolja nogometna kluba su iz Omdurmana; Al-Hilal, Al-Mereik i Al-Murad su najbolji u Sudanu. Zbog tog Omdurman ima status nogometnog centra, i čak 5 stadiona.

Izvori
------

1. 1 2 3 4  „*Sudan*" (engleski). City population. Pristupljeno 6.9. 2020.
2. ↑  „*Omdurman*" (engleski). Encyclopaedia Britannica. Pristupljeno 6.9.2020.
3. ↑  Curfew in capital as Sudanese army clash near Khartoum with Darfur rebels Arhivirano 2019-11-04 na Wayback Machine-u - Sudan Tribune 2008-05-10
4. ↑  Sudanese rebels 'reach Khartoum' - BBC News 2008-05-10
5. ↑  PHOTOS: Sudan capital after today's attack from Darfur JEM Arhivirano 2016-04-16 na Wayback Machine-u - Sudan Tribune 2008-05-10
6. ↑  http://bevoelkerungsstatistik.de
7. ↑  „Encyclopedia Britannica von 1911: Band 20, Seite 101". Arhivirano iz originala na datum 2010-08-12. Pristupljeno 2010-11-15.

  


***Omdurman*** na Wikimedijinoj ostavi